Steinunn Ólína Þorsteinsdóttir og Þórdís Elva Þorvaldsdóttir . Fréttablaðið Þórdís Elva Þorvaldsdóttir gagnrýnir Steinunni Ólínu Þorsteinsdóttur harðlega fyrir skrif hennar síðustu daga og segir hana hafa vegið gróflega að starfsheiðri sínum . Í grein sem birt var á vef Fréttablaðsins í dag vísar Þórdís í skrif Steinunnar frá því í gær sem snúa að miklu leyti um Þórdísi og störf hennar varðandi forvarnir og fræðslu í tengslum við kynferðisofbeldi . „ Þetta er svo fjarstæðukennt að það dæmir sig sjálft , “ skrifar Þórdís . Þórdís segir alvarlegustu rangfærslu Steinunnar vega gróflega að starfsheiðri hennar . Það snýr að því að Steinunn hafi sagt Þórdísi kenna börnum óljósar skilgreiningar á ofbeldi sem muni mynda gjá á milli kynja , auka hatursorðræðu og sundra fólki . Það sé þó ekki rétt . Hún byggi skilgreiningar á ofbeldi á lögum og nýjustu útgáfu íslensku orðabókarinnar . „ Það „ heilmikla ógagn “ sem þú vilt því eigna mér að hafa valdið á sér því engar stoðir í raunveruleikanum , enda er allt mitt fræðsluefni unnið með það að markmiði að fræða en ekki hræða . “ Þórdís vísar einnig í önnur skrif Steinunnar og sakar hana um tvískinnung varðandi það hvort fórnarlömb kynferðisofbeldis eigi að stíga fram opinberlega eða ekki . Steinunn hafi kallað eftir því varðandi ásakendur Atla Rafns Sigurðarsonar en gagnrýni Þórdísi fyrir að hafa haldið fyrirlestra og skrifað bók með Tom Stranger , sem nauðgaði henni . „ Það kallar þú hins vegar „ sjálfsupphafinn “ , „ niðurlægjandi “ , „ drottnunargjarnan “ og „ hefndarfýsinn “ gjörning af minni hálfu sem lýsi „ ótrúlegri grimmd “ . Þannig fordæmir þú bæði brotaþola sem kjósa nafnleynd , auk þeirra sem rjúfa þögnina . Í fljótu bragðist virðist ekki vera hægt að gera rétt í þínum bókum , hvort sem sagt er frá eða þagað . “ Þórdís segir einnig að þau „ hatrömmu lýsingarorð “ sem Steinunn noti um reynslu Þórdísar af kynferðisofbeldi séu ekki eignuð gerandanum , heldur þolandanum fyrir að hafa greint frá ofbeldinu . „ Málflutningur þinn afhjúpar þannig , svart á hvítu , hvar þú leggur ábyrgðina á kynferðisofbeldi og hvern þú telur að fordæma beri þegar slíkt á sér stað . Það er einmitt svona þolendaskömmun sem veldur því að þolendur veigra sér við að segja frá . Sé þér alvara með hvatningu þinni til brotaþola um að stíga fram og rjúfa þögn sína mæli ég með að þú leggir þessa orðræðu niður hið snarasta . “ Freyja Haraldsdóttir doktorsnemi og fyrrverandi varaþingmaður , sem vann mál sitt gegn Barnaverndarstofu í Hæstarétti í vikunni , segir það erfitt þegar máli sínu sé stillt upp við hlið máls Atla Rafns Sigurðarsonar leikara , líkt og leikkonan Steinunn Ólína gerði í pistli sem hún birti í gær . Leikkonurnar Þórdís Elva Þorvaldsdóttir og Steinunn Ólína Þorsteinsdóttir sjá svart og hvítt þegar kemur að nýföllum dómi í máli Atla Rafns Sigurðarsonar leikara gegn Borgarleikhúsinu og leikstjóranum Kristínu Eysteinsdóttur .